English: Yes, absolutely - I accept all of those points. I'll come on to some of the complications of mobile in a minute, but since this scheme started, one of the problems, of course, is that technology has moved very significantly, and actually, although mobile isn't devolved to Wales, as I keep saying, actually there's almost no difference between internet access and mobile. So, broadband, as we call it, is fibre broadband, but actually 5G access is just as good if you can get it there. That's one of the continuing conversations with the UK Government about the edges of the devolution settlement, which makes some of these things difficult as the technology moves, which I will come on to. In terms of the delivery, the Superfast Cymru project was let after an open market review to comply with state aid rules. That open market review told us where the various telecommunications companies at that time intended to have commercial roll-out. We are not allowed to go in the intervention area anywhere where there's commercial roll-out. So, largely, this project is entirely rural. So, my own constituency in Swansea has no superfast at all because, obviously, there's commercial roll-out intended. But I can assure Members that that hasn't meant that everybody has got superfast and I can't actually do anything about it because it's not in the intervention area. One of the things that Vikki Howells highlighted is the difficulty of new estates built after the open market review. Members will remember that we conducted a further open market review, which brought another 42,000 premises in, as telecommunications companies decided to change where they were going to go with the commercial roll-out. Also, in order to get to the largest number of premises across Wales, it has no geographical bias whatsoever. It's a conversation that I've had with a large number of you, including the Llywydd, on a number of occasions, because what we try to do is get to the largest number of premises in Wales with the money available. So, we have not told Openreach and BT where to go; they just go where they can get the biggest number of premises connected. We are technology-neutral. It's entirely a matter for them where they go. So, they decide whether it's fibre to the cabinet that will connect the most number of properties, or fibre to the premises. We do have pockets of villages where the whole village is left out, because actually that's what you'd expect. It's been said to me, for example, that some people feel that only a few properties have been connected to tick some sort of box. I can assure you that that's not the case. They are paid for premises passed. If they can connect a whole village, they obviously get the whole village as premises passed. There's no benefit to them in connecting some part of a network. Where fibre to the cabinet is used, there is frustration, because if you're about a kilometre away, that's about the cut-off for superfast speed - about 30 Mbps - and there's a shadow that goes out to 24 Mbps for some people. BT are only paid for premises passed that reach the thresholds. They are allowed to have some properties in the shadow area, but most of the properties have to come over 30 Mbps and actually almost all the premises come in at around 80 Mbps to 100 Mbps once they're connected. We have been pushing them very hard over the last two years. I have extremely regular, very fractious meetings with them about where they are and whether they've started the build. I completely accept the comms point that the committee has made and that a large number of Members have made to me. BT were extremely optimistic in announcing where they were going to get to and have been less good at giving people good information about why that's not going to happen, and we've had a lot of conversations with them about not being optimistic, as they see it, and I totally acknowledge that we need to do better in comms in terms of the Superfast Cymru 2 successor project. They are still telling us that they will make it; they are connecting in a phenomenal number of premises per week at the moment - more than they've ever done previously in the contract due to the number of flames we're holding their feet to. They tell us they'll make it. If they don't, there are financial penalties, which I won't reveal here for all sorts of commercial reasons but which will, obviously, be eventually auditable, and all of the money will go back into Superfast 2. We absolutely concur that we don't want money: we want connection - absolutely. So, what we're trying to do is get them to get the network out as far as it will go with this project so that when we come to Superfast 2 we have the best possible start. We've just done an open-market review on consultation in terms of Superfast 2 and we're just analysing them. Officials intend to start that procurement exercise shortly, with the view to the new project starting as close to the beginning of next year as we can manage it because we want to keep the roll-out going. However, I will invite any Member who has a whole community, or any problem at all in their area, to invite me to come down and talk to them. We also have a business exploitation team that's extremely happy to come and talk to either individuals or whole groups of people about what the best solution for them is, and we are going to structure the procurement so that we can handle those sorts of things. Also, the procurement, though, will want to get to the largest number of people as possible with the amount of money we have, so we've got to balance those two things off, and I intend to do that. We will continue our two voucher schemes. I wish that Simon Thomas would tell me who the official is who sent that e-mail because I wish to put on record that I do not concur with its sentiments in any way whatsoever. My own - [ Interruption.] Well, I hope you will send it to me. [ Interruption.] Certainly.
Welsh: Yn sicr - rwy'n derbyn y pwyntiau hynny i gyd. Fe soniaf am rai o gymhlethdodau darpariaeth symudol mewn munud, ond ers i'r cynllun hwn gychwyn, un o'r problemau, wrth gwrs, yw bod technoleg wedi datblygu'n sylweddol, ac mewn gwirionedd, er nad yw darpariaeth symudol wedi'i datganoli i Gymru, fel rwy'n parhau i'w ddweud, nid oes fawr o wahaniaeth rhwng mynediad at y rhyngrwyd a darpariaeth symudol mewn gwirionedd. Felly, band eang ffeibr yw band eang, fel rydym yn ei alw, ond mewn gwirionedd mae mynediad at 5G yr un mor dda os gallwch ei gael yno. Mae honno'n un o'r sgyrsiau parhaus â Llywodraeth y DU ynglŷn ag ffiniau'r setliad datganoli, sy'n gwneud rhai o'r pethau hyn yn anodd wrth i dechnoleg ddatblygu, a byddaf yn dod at hynny. O ran y ddarpariaeth, cafodd prosiect Cyflymu Cymru ei osod yn dilyn adolygiad marchnad agored i gydymffurfio â rheolau cymorth gwladwriaethol. Dywedodd yr adolygiad marchnad agored hwnnw lle roedd y cwmnïau telathrebu amrywiol ar y pryd yn bwriadu cyflwyno'n fasnachol. Ni chawn fynd i mewn i'r ardal ymyrryd yn unman lle y ceir cyflwyno masnachol. Felly, i raddau helaeth, mae'r prosiect hwn yn hollol wledig. Felly, nid oes gan fy etholaeth fy hun yn Abertawe unrhyw fand eang cyflym iawn o gwbl oherwydd, yn amlwg, mae yna fwriad i gyflwyno'n fasnachol. Ond gallaf sicrhau'r Aelodau nad yw hynny'n golygu bod gan bawb fand eang cyflym iawn ac ni allaf wneud unrhyw beth amdano mewn gwirionedd gan nad yw o fewn yr ardal ymyrryd. Un o'r pethau a amlygwyd gan Vikki Howells yw anhawster ystadau newydd a adeiladwyd ar ôl yr adolygiad marchnad agored. Bydd yr Aelodau'n cofio ein bod wedi cynnal adolygiad marchnad agored arall, a ddaeth â 42,000 o safleoedd eraill i mewn, gan fod cwmnïau telathrebu wedi penderfynu newid lle roeddent am fynd gyda'r cyflwyno masnachol. Hefyd, er mwyn cael y nifer fwyaf o safleoedd ledled Cymru, nid oes ganddo duedd ddaearyddol o gwbl. Mae'n sgwrs a gefais gyda nifer fawr ohonoch, gan gynnwys y Llywydd, ar nifer o achlysuron, oherwydd yr hyn rydym yn ceisio ei wneud yw cyrraedd y nifer fwyaf o safleoedd yng Nghymru gyda'r arian sydd ar gael. Felly, nid ydym wedi dweud wrth Openreach a BT ble i fynd; maent yn mynd i'r ardaloedd lle y gallant gysylltu'r nifer fwyaf o safleoedd. Rydym yn niwtral o ran technoleg. Mater iddynt hwy yn llwyr yw ble maent yn mynd. Felly, hwy sy'n penderfynu ai ffeibr i'r cabinet neu ffeibr i'r safle fydd yn cysylltu'r nifer fwyaf o safleoedd. Mae gennym bocedi o bentrefi lle mae'r pentref cyfan wedi ei hepgor, oherwydd dyna beth y buasech yn ei ddisgwyl mewn gwirionedd. Rwyf wedi clywed, er enghraifft, fod rhai pobl yn teimlo fod rhai safleoedd yn unig yn cael eu cysylltu er mwyn ticio rhyw fath o flwch. Gallaf eich sicrhau nad yw hynny'n wir. Cânt eu talu am y safleoedd a basiwyd. Os ydynt yn gallu cysylltu pentref cyfan, yna yn amlwg mae'r pentref cyfan yn cyfrif fel safleoedd a basiwyd. Nid oes unrhyw fantais iddynt o gysylltu un rhan o rwydwaith. Lle y defnyddir ffeibr i'r cabinet, mae yna rwystredigaeth, oherwydd os ydych tua chilomedr i ffwrdd, dyna yw'r torbwynt ar gyfer cyflymder cyflym iawn - tua 30 Mbps - a cheir cysgod sy'n cyrraedd 24 Mbps i rai pobl. Nid yw BT ond yn cael eu talu am safleoedd a basiwyd sy'n cyrraedd y trothwyon. Caniateir iddynt gael rhai safleoedd yn yr ardal gysgodol, ond mae'n rhaid i'r rhan fwyaf o'r safleoedd gyrraedd dros 30 Mbps, ac mewn gwirionedd, mae bron bob un o'r safleoedd yn cyrraedd tua 80 Mbps i 100 Mbps wedi iddynt gael eu cysylltu. Rydym wedi bod yn eu gwthio'n galed iawn dros y ddwy flynedd ddiwethaf. Rwy'n cael cyfarfodydd rheolaidd iawn a checrus iawn gyda hwy ynglŷn â lle maent arni a pha un a ydynt wedi dechrau adeiladu. Rwy'n llwyr dderbyn y pwynt a wnaeth y pwyllgor ynglyn â chyfathrebu ac mae nifer fawr o'r Aelodau wedi nodi hynny. Roedd BT yn hynod o optimistaidd wrth gyhoeddi lle roeddent am ei gyrraedd ac nid ydynt wedi bod cystal am roi gwybodaeth dda i bobl ynglŷn â pham na fydd hynny'n digwydd, ac rydym wedi cael llawer o sgyrsiau gyda hwy am beidio â bod yn optimistaidd, fel y maent yn ei ystyried, ac rwy'n llwyr gydnabod bod angen i ni wneud yn well o ran cyfathrebu mewn perthynas â phrosiect olynol Cyflymu Cymru 2. Maent yn parhau i ddweud wrthym y byddant yn llwyddo; maent yn cysylltu mewn nifer aruthrol o safleoedd bob wythnos ar hyn o bryd - mwy nag y maent erioed wedi'i wneud o'r blaen yn y cytundeb oherwydd y pwysau rydym yn ei roi arnynt. Maent yn dweud wrthym y byddant yn llwyddo i'w wneud. Os nad fyddant yn llwyddo, bydd cosbau ariannol, ac nid wyf am eu datgelu yma am bob math o resymau masnachol, ond yn amlwg, bydd modd eu harchwilio yn y pen draw, a bydd yr holl arian yn mynd yn ôl i mewn i Cyflymu Cymru 2. Cytunwn yn llwyr nad ydym eisiau arian: rydym eisiau cysylltedd - yn bendant. Felly, rydym yn ceisio sicrhau eu bod yn ymestyn y rhwydwaith cyn belled ag y bo modd gyda'r prosiect hwn fel y gallwn roi'r dechrau gorau posibl i Cyflymu Cymru 2. Rydym newydd gynnal adolygiad marchnad agored ar ymgynghori mewn perthynas â Cyflymu Cymru 2 ac rydym wrthi'n ei ddadansoddi. Mae swyddogion yn bwriadu cychwyn yr ymarfer caffael hwnnw cyn bo hir, gyda golwg ar ddechrau'r prosiect newydd mor agos at ddechrau'r flwyddyn nesaf ag y gallwn oherwydd rydym am barhau â'r cyflwyno. Fodd bynnag, rwyf am wahodd unrhyw Aelod sydd â phroblem sy'n ymwneud â'r gymuned gyfan, neu unrhyw broblem o gwbl yn eu hardal, i estyn gwahoddiad i mi fynd yno i siarad â hwy. Hefyd, mae gennym dîm hyrwyddo busnes sy'n hapus iawn i ddod i siarad naill ai ag unigolion neu grwpiau cyfan o bobl ynglŷn â beth yw'r ateb gorau iddynt hwy, ac rydym yn bwriadu strwythuro'r broses gaffael fel y gallwn ymdrin â'r mathau hynny o bethau. Hefyd, fodd bynnag, bydd y broses gaffael eisiau cyrraedd y nifer fwyaf o bobl sy'n bosibl gyda'r swm o arian sydd gennym, felly mae'n rhaid i ni gydbwyso'r ddau beth, ac rwy'n bwriadu gwneud hynny. Byddwn yn parhau â'n dau gynllun talebau. Hoffwn pe bai Simon Thomas yn dweud wrthyf pwy oedd y swyddog a anfonodd yr e-bost oherwydd hoffwn gofnodi nad wyf yn cytuno â'i safbwyntiau mewn unrhyw ffordd o gwbl. Mae fy - [ Torri ar draws.] Wel, gobeithio y byddwch yn ei anfon ataf. [ Torri ar draws.] Yn sicr.